# Cambridge

*Za ostale upotrebe, pogledajte Cambridge (razvrstavanje).*

| Cambridge
 |
| --- |
| Pogled na King's College ChapelPogled na King's College Chapel |
|  |
| Koordinate: ﻿ / ﻿ |
| **država** |  UK
 |
| **Regija** | Istočna Engleska
 |
| **Ceremonijalna grofovija** | Grofovija Cambridgeshire
 |
| **Distrikt** | Cambridge
 |
|  |
| **Površina**  |
|  - **Urbano područje** | 40.7 km²
 |
|  - **Područje utjecaja** | 183.81 km²
 |
|  |
| **Stanovništvo** (2015.)
 |
|  - **Urbano područje** | 130,907
 |
|  - **Urbana gustoća** | 3,216.4 stan. / km²
 |
|  - **Područje utjecaja** | 186,849
 |
|  - **Gustoća područja utjecaja** | 1,016.5 stan. / km²
 |
|  |
| **Vremenska zona** | UTC+0 (UTC+1)
 |
| **Poštanski broj** | CB1 – CB5
 |
| **Pozivni broj** | 01223
 |
| Karta
 |
| Cambridgeclass=notpageimage| Cambridge na karti Engleske |

**Cambridge** (izgovor: [Kembridž]) je univerzitetski grad na istoku Engleske od 130,907 stanovnika.

On je administrativni centar Grofovije Cambridgeshire i istoimenog *Distrikta Cambridge*, koji ima 186,849 stanovnika.

Grad je poznat kao dom svjetski poznatog Univerziteta Cambridge.

## Geografija

Cambridge leži u Grofoviji Cambridgeshire duž rijeke Cam, na nadmorskoj visini od 6 do 24 metara, jer se nalazi nešto južnije od Regije Fens aluvijalne nizine gotovo izravnane s morem.

Veći dio grada podignut je na istočnoj obali rijeke Cam pritoke Ouse. Predgrađa se protežu preko rijeke, ali je širenje prema zapadu u velikoj mjeri ograničeno komplesom Univerziteta.

## Historija

Najstarije neolitsko naselje niklo je pored riječnog gaza, iz tog perioda ostali su tragovi zemljane utvrde na brdu Castle, na kom su pronađeni i rimski artefakti. Kasnije je niklo još jedno naselje na brdu Market.

Tokom 11. i 12. vijeka podignuta su dva samostana, stariji augustinski u kvartu Barnwell (od kog su ostali vidljivi samo temelji) i noviji - benediktinski koji je 1496. pretvoren u Jezuitski kolegij.

Cambridge je svoju prvu povelju o statusu grada dobio 1207., tako da još od srednjeg vijeka ima pravo na vlastite javne službenike. Jednako tako vrlo rano je imao organizirane zanatlije, koji su svoj prvi ceh - *Kolegij tijela Kristova* (Corpus Christi College) osnovali 1352.

## Znamenitosti

Današnji Cambridge mnogi opisuju kao *vjerojatno jedini pravi univerzitetski grad u Engleskoj*. Zgrade univeziteta i koledža su gotovo jedini i najljepši arhitektonski spomenici grada. Njegovoj ubavosti pridonose i puno parkova i zelenih površina, to su redom; Jesus Green i Midsummer Common, Sheep’s Green, Lammas Land, Christ’s Pieces, Parker’s Piece, Univerzitetski botanički vrt (značajno proširen) i Backs.

Ovaj posljednji park leži duž glavnih zgrada koledža; Queens, King's, Clare, Trinity, St John's i Magdalene, to je niz uređenih travnjaka i vrtovi kroz koje vijuga rijeka Cam, preko koje se niže dvadeset mostova, od kojih su najpoznatiji Most uzdaha (zapravo sv. Ivana) podignut 1827.-31., Klarin kameni most s debelim kamenim kuglama na parapetima iz 1638.- 40, i drveni Matematički most (zapravo Kraljičin) iz 1749.

Istočno od rijeke Cam proteže se ulica Kraljevska parada, sa crkvom sv. Marije iz 15. vijeka i nizom atraktivnih trgovina nasuprot King's Collegu s kapelom i
palačom Senata univerziteta, izgrađenom između 1722. - 1730. po projektu Jamesa Gibbsa. Tu se nalazi i najpoznatija zgrada Cambridga - King's College Chapel (1446.-1515.), koju je dao podići kralj Henry VI, ali je nije uspio dovršiti.

Ostale građevine vrijedne pažnje su crkva sv Beneta sa saksonskim zvonikom, restaurirana normanska crkva Svetoga groba (jedna od samo četiri kružne crkve u Engleskoj) i crkva sv Edwarda. Muzej Fitzwilliam (1837. - 1841) nalazi se u Ulici Trumpington, koja je nastavak Kraljevske parade. Zapadno od rijeke leži Univerzitetska biblioteka, to je velika zgrada od crvene cigle podignuta između 1931-1934.

## Privreda i transport

Cambridge ima dosta industrijskih postrojenja, ali se ona gotovo i nevide, jer su razmještena daleko od centra grada. Dobar dio njih je čvrsto povezan sa Univerzitetom i radi za njegove potrebe, od elektronike, specijalnih instrumenata do građevinskih radova i
štampe.
Pored tog grad ima i mlinove, cementare i pogone koji proizvode asfalt.

Cambridge ima dobre željezničke i cestovne veze sa Londonom, koji leži udaljen oko 95 km južnije. Rijeka Cam se za srednjeg vijeka puno koristila za brodski
transport (naročito u vrijeme Sajma Stourbridge), ali su nekadašnji lučki objekti vremenom nestali. Danas se Cam koristi jedino za rekreativno i sportsko veslanje.

Ulica Kraljevska parada

## Pobratimski gradovi

* Heidelberg, Njemačka
* Szeged, Mađarska

## Povezano

* Univerzitet u Cambridgeu.

## Reference

## Vanjske veze

* Cambridge City Council (`en`)